ড্র করেও প্রি-কোয়ার্টারে সুইজারল্যান্ড
Home World Cup 2018 Match Update ড্র করেও প্রি-কোয়ার্টারে সুইজারল্যান্ড
নিজনি নভগোরড: গ্রুপের অপর ম্যাচে ব্রাজিলের কাছে সার্বিয়া হেরে যাওয়ায় কোস্টারিকার বিরুদ্ধে সুইজারল্যান্ডের শেষ লিগ ম্যাচ অর্থহীন হয়ে দাঁড়ায়৷ হারলেও শেষ ষোলোয় যাওয়া আটকাত না৷ তবু প্রি-কোয়ার্টারের আগে গুরুত্বপূর্ণ স্টেজ রিহার্সাল ম্যাচে কোস্টারিকার বিরুদ্ধে ২-২ গোলে ড্র করে সুইসরা৷
কোস্টারিকার বিরুদ্ধে নিজেদের সেরা ফর্মের ধারা কাছে ছিল না সুইজারল্যান্ড৷ যদিও ম্যাচ থেকে এক পয়েন্ট তুলে নিতে আসুবিধা হয়নি তাদের৷ অবশ্য শেষ মুহূর্তে সুইস গোলরক্ষক ইয়ান সোমার ভুল করে আত্মঘাতী গোল করে না বসলে ম্যাচটা জিততেও পারল সুইজারল্যান্ড৷
ম্যাচের ৩১ মিনিটের মাথায় ব্রিল এমবোলোর পাস থেকে অনবদ্য গোল করে সুইজারল্যান্ডকে এগিয়ে দেন জেমাইলি৷ ১-০ গোলে এগিয়ে থেকে প্রথমার্ধের খেলা শেষ করে সুইসরা৷ দ্বিতীয়ার্ধের শুরুতেই ম্যাচে সমতা ফেরায় কোস্টারিকা৷ ৫৬ মিনিটে জোয়েল ক্যাম্পবেলের কর্ণার কিক থেকে সুইজারল্যান্ডের জালে বল জড়িয়ে দেন কেন্ডাল ওয়াটসন৷
৮৮ মিনিটে জাকারিয়ার পাস থেকে গোল করে সুইসদের ২-১ গোলে এগিয়ে দেন ডরমিচ৷ ইনজুরি টাইমে (৯০+৩) সোমারের ভুলে ম্যাচের স্কোর-লাইন ২-২ হয়ে যায়৷ কোস্টারিকার বিরুদ্ধে ড্র’য়ের ফলে তিন ম্যাচে ৫ পয়েন্ট নিয়ে ‘ই’ গ্রুপের দ্বিতীয় দল হিসাবে নকআউটে প্রবেশ করে সুইজারল্যান্ড৷ প্রি-কোয়ার্টারে তাদের লড়াই ‘এফ’ গ্রুপের এক নম্বর দল সুইডেনের বিরুদ্ধে৷ ৩ জুলাই সেন্ট পিটার্সবার্গে নকআউট পর্বের লড়াই শুরু করবে সুইসরা৷
Previous articleছন্দময় ফুটবলে নির্বিঘ্নে নকআউটে ব্রাজিল
Next articleরাজ্যের দিকে দিকে রথযাত্রা করবে বিজেপি